open-index/open-wikipedia-markdown huggingface dataset:
Σημαία των Τερκς και Κέικος

[thumb|250px|right|[Αρχείο:FIAV_110010.svg|23px Λόγος σημαίας: 1:2]]
[thumb|250px|right|[Αρχείο:FIAV_000100.svg|23px Σημαία πολιτών, λόγος: 1:2]]
Η **[[σημαία]] των νήσων [[Τερκς και Κέικος]]** είναι παρόμοια με τις σημαίες άλλων βρετανικών κτήσεων και εδαφών. Έχει τη σημαία του Ηνωμένου Βασιλείου στο τετραγωνάκι. Καθιερώθηκε στις 7 Νοεμβρίου του 1968. Ο κίτρινος θυρεός είναι παρμένος από το εθνόσημο των νησιών. Αυτό περιέχει ένα κοχύλι, έναν αστακό και έναν κάκτο. 

Μια κόκκινη σημαία με ενσωματωμένο το θυρεό χρησιμοποιείται ως σημαία από τους πολίτες. Η σημαία του Κυβερνήτη είναι η Σημαία του Ηνωμένου Βασιλείου με το εθνόσημο.

## Πηγές

* https://web.archive.org/web/20150425154332/https://flagspot.net/flags/tc.html - Σημαία των Τερκς και Κάικος στις *Σημαίες του Κόσμου*.

Τερκς
Κατηγορία:Τερκς και Κέικος
Κατηγορία:Σημαίες του Ηνωμένου Βασιλείου
Εθνόσημο των Τερκς και Κέικος

Το **[[εθνόσημο]] των νήσων [[Τερκς και Κέικος]] ** παραχωρήθηκε στα νησιά από τη Βασίλισσα της Αγγλίας το 1965.

Αποτελείται από έναν θυρεό που φέρει ένα κοχύλι, έναν αστακό και έναν κάκτο σε φόντο κίτρινο. Εκατέρωθεν του θυρεού βρίσκονται ως υποστηρικτές του φλαμίνγκο.

Υπάρχει επίσης στο εθνόσημο ένας πελεκάνος ανάμεσα σε δύο φυτά σιζάλ που συμβολίζουν τη σχέση των νησιών με τη βιομηχανία κατασκευής σχοινιών.

Ο θυρεός βρίσκεται και στη σημαία των Τερκς και Κέικος, όπως επίσης και στη σημαία του Κυβερνήτη.

## Παραπομπές


Τερκς
Κατηγορία:Τερκς και Κέικος
Τζουζέπε Μερκάλι

Ο **Τζουζέπε Μερκάλι** (21 Μαΐου 1850 – 18 Μαρτίου  1914) ήταν Ιταλός ηφαιστειολόγος. Είναι κυρίως γνωστός λόγω της κλίμακας μέτρησης της έντασης των σεισμών που δημιούργησε.

## Βιογραφικό
Ο Μερκάλι γεννήθηκε στο Μιλάνο το 1850. Αφού χειροτονήθηκε ρωμαιοκαθολικός ιερέας, έγινε καθηγητής φυσικών επιστημών στο Μιλάνο. Εκδιώχθηκε, όμως, από τη θέση του αυτή όταν κατηγορήθηκε για φιλελεύθερες απόψεις, καθώς υποστήριξε ανοικτά την ανέγερση μνημείου στη μνήμη του φιλοσόφου και ιερέα Αντόνιο Ρεσμίνι Σερμπάτι. 

Αργότερα η ιταλική κυβέρνηση τον διόρισε καθηγητή στο πανεπιστήμιο της Ντομοντόσολα, στη συνέχεια στο Πανεπιστήμιο του Ρέτζιο ντι Καλάμπρια και, τελικά, στο Πανεπιστήμιο της Νάπολης. Διορίστηκε επίσης Διευθυντής στο «Παρατητήριο του Βεζούβιου».

Ο Μερκάλι βρήκε τραγικό τέλος το 1914, όταν τυλίχτηκε στις φλόγες παρασύροντας μια λάμπα παραφίνης, που βρισκόταν στο υπνοδωμάτιό του. Εικάζεται ότι εκείνο το βράδυ εργαζόταν μέχρι αργά, όπως άλλωστε συνήθιζε. Λέγεται, μάλιστα, ότι μία φορά είχε απορροφηθεί τόσο πολύ από την εργασία του, οπότε όταν και τον βρήκαν το επόμενο πρωί στις 11 π.μ. να συνεχίζει να εργάζεται, αδυνατούσε να πιστέψει ότι είχε ήδη ξημερώσει. Ο Μερκάλι βρέθηκε απανθρακωμένος πάνω στο κρεβάτι του. Κρατούσε μία κουβέρτα, με την οποία είχε επιχειρήσει να σβήσει τις φλόγες που τον περικύκλωσαν.

Λίγες μέρες αργότερα οι ιταλικές αρχές έδωσαν μια νέα διάσταση στο θάνατο του Μερκάλι. Υποστήριξαν την εκδοχή ότι στραγγαλίστηκε και στη συνέχεια το πτώμα του απανθρακώθηκε (πιθανώς με χρήση πετρελαίου) προκειμένου να εξαφανιστεί κάθε στοιχείο που θα οδηγούσε σε εξιχνίαση της εγκληματικής πράξης. Στήριξαν τα λεγόμενά τους στο γεγονός ότι χρηματικό ποσό ύψους 1.400 δολαρίων έλειπε από το διαμέρισμα του καθηγητή.

## Συνεισφορά

### Η κλίμακα Μερκάλι

Η γνωστότερη συνεισφορά του Μερκάλι, είναι η Κλίμακα Μερκάλι, η οποία χρησιμοποιείται έως και σήμερα για τη μέτρηση της έντασης των σεισμικών δονήσεων. Η κλίμακα του Μερκάλι δε μετρά την ενέργεια που απελευθερώνεται από ένα σεισμό, όπως η κλίμακα Ρίχτερ. Αντίθετα, ασχολείται με τις επιπτώσεις ενός σεισμού σε μία δεδομένη περιοχή, γεγονός που την καθιστά μεν ακατάλληλη για τη μέτρηση σεισμών σε αραιοκατοικημένες ή ακατοίκητες περιοχές, αλλά ιδανική για χρήση σε πυκνοκατοικημένες. Η κλίμακα εκτείνεται από το 1 έως το 12, όπου με 1 βαθμολογείται η σεισμική δόνηση που καταγράφεται μόνο από σεισμογράφους και με 12 βαθμολογείται η δόνηση με τις πλέον καταστροφικές συνέπειες, δηλαδή ένας σεισμός που θα επέφερε ολική καταστροφή σε κάθε ανθρώπινη κατασκευή και θα άλλαζε το γεωγραφικό ανάγλυφο της περιοχής. 

### Ηφαιστειολογία
Ο Μερκάλι υπήρξε ακόμη αυτόπτης μάρτυρας ηφαιστειακών εκρήξεων στα ηφαίστεια Στρόμπολι (Stromboli) και Βουλκάνο. Οι περιγραφές του από τη μαρτυρία του αυτή,  χρησιμοποιούνται έως και σήμερα από τους ηφαιστειολόγους ανά τον κόσμο.

## Δείτε επίσης
* Κλίμακα Μερκάλι

## Εξωτερικοί σύνδεσμοι
* Βιογραφικό του Μερκάλι στο Παρατηρητήριο του Βεζούβιου 

Κατηγορία:Ιταλοί γεωλόγοι
Κατηγορία:Ρωμαιοκαθολικοί ιερείς
Καλώδιο CAT1

Το **καλώδιο της κατηγορίας 1** (αγγλ. category 1 ή *CAT 1*), γνωστό απλά και ως **CAT 1**, ήταν ένας τύπος για καλωδίων σύμφωνα με την προδιαγραφή 
EIA/TIA-568B. Χρησιμοποιήθηκε στην τηλεφωνική επικοινωνία και έχει αποσυρθεί.

## Εξωτερικοί σύνδεσμοι
* American National Standards Institute 
* Telecommunications Industry Association

Κατηγορία:Μηχανική Τηλεπικοινωνιών και Δικτύων
Κατηγορία:Υλικό δικτύωσης
Καλώδιο CAT3

Το **καλώδιο της κατηγορίας 3** (αγγλ. *category 3* ή *CAT 3*), γνωστό απλά και ως **CAT 3**, είναι ένας τύπος καλωδίων σύμφωνα με την προδιαγραφή 
EIA/TIA-568B. Είναι αθωράκιστο καλώδιο από δύο περιπλεγμένες ίνες και έχει πιστότητα μεταφοράς μέχρι και 10 Mbit/s και πιθανό εύρος ζώνης 16 MHz.

Είναι μέρος μιας σειράς χάλκινων καλωδίων ευρείας χρήσης κατάλληλο και για τη χρήση στην δομή δικτύων ηλεκτρονικών υπολογιστών στις αρχές της δεκαετίας του 1990. Εγκαταλείφθηκε όμως, αφού αντικαταστάθηκε από το πιο μοντέρνο καλώδιο της κατηγορίας 5, παραμένοντας όμως σε εφαρμογή στα δίκτυα αναλογικής τηλεφωνικής τηλεπικοινωνίας.

Αντίθετα με την προδιαγραφή των καλωδίων κατηγορίας 1, 2, 4 και 5, η προδιαγραφή του καλωδίου CAT 3 παραμένει να ισχύει στα πλαίσια των προδιαγραφών της TIA/EIA-568-B. 

Μια κάποια αναβάθμιση των δικτύων βάση καλωδίων CAT 3 επιτεύχθηκε με την εφαρμογή της προδιαγραφής 100BASE-T4, που επιτυγχάνει ταχύτητα μέχρι 100 Mbit/s, αφού χρησιμοποιούνται τέσσερα ζεύγη ινών και επιτυγχάνοντας ένα πολύ υψηλότερο εύρος ζώνης.

## Εξωτερικοί σύνδεσμοι
* American National Standards Institute 
* Telecommunications Industry Association

Κατηγορία:Μηχανική Τηλεπικοινωνιών και Δικτύων
Κατηγορία:Υλικό δικτύωσης
Άγιος Ιωσήφ ο Νέος

Ο **Άγιος Ιωσήφ ο Νέος** έζησε τον 16ο και 17ο αιώνα. Καταγόταν από τη Λήμνο και έχει ανακηρυχτεί άγιος της Ρουμανικής εκκλησίας.

## Βιογραφικό
Ο Άγιος Ιωσήφ ο Νέος γεννήθηκε το 1568 στη Ραγούζα της Αδριατικής, το σημερινό Ντουμπρόβνικ της Κροατίας. Το κοσμικό του όνομα ήταν **Ιάκωβος**. Ο πατέρας του ονομαζόταν Τζοβάνι Φούσκο. Ήταν ναυτικός και καταγόταν από τη Βενετία. Η μητέρα λεγόταν Αικατερίνη και ήταν από τη Λήμνο.

Το 1580 ορφάνεψε από πατέρα, σε ηλικία μόλις 12 ετών. Τότε εγκαταστάθηκαν στην Αχρίδα της Μακεδονίας, όπου ζούσαν συγγενείς της μητέρας του. Ο μικρός Ιάκωβος έζησε κοντά στους συγγενείς του ως το 1588 σπουδάζοντας τα ιερά γράμματα. Το 1588, σε ηλικία 20 ετών, μετέβη στην Μονή Παντοκράτορος στο Άγιο Όρος. Έγινε μοναχός με το όνομα «Ιωσήφ» και αργότερα ιερομόναχος. 

Στον Άθω παρέμεινε συνολικά 62 χρόνια, διαμένοντας κατά καιρούς σε διάφορες μονές. Σύντομα απέκτησε μεγάλη φήμη χάρη στο θαυματουργό χάρισμα που είχε να θεραπεύει ασθενείς, τοποθετώντας το χέρι του στο μέτωπό τους. Επίσης, ασχολήθηκε με την καλλιγραφική αντιγραφή ιερών κειμένων. Διετέλεσε ηγούμενος στις μονές Βατοπεδίου και Κουτλουμουσίου του Αγίου Όρους και, για έξι χρόνια, στη μονή Αγίου Στεφάνου Αδριανουπόλεως, η οποία ήταν μετόχι της μονής Μεγίστης Λαύρας.

Το 1650, σε ηλικία 82 ετών, εξελέγη μητροπολίτης Τιμισοάρα Ρουμανίας και έφυγε από το Άγιον Όρος έπειτα από 62 έτη. Υπηρέτησε τη μητρόπολη ως το 1653, οπότε αναγκάστηκε να παραιτηθεί λόγω γήρατος. Πέθανε στην Τιμισοάρα στις 15-8-1656 σε ηλικία 88 ετών. Στον εκεί μητροπολιτικό ναό φυλάσσεται μέχρι σήμερα το λείψανό του, καθώς και η παλαιότερη εικόνα του.

## Η αγιοποίηση
Το 1686 ανακηρύχθηκε τοπικός άγιος. Το 1956, στην επέτειο των 300 ετών από την κοίμησή του, ανακηρύχθηκε άγιος της Ρουμανικής και της Σερβικής εκκλησίας. Η μνήμη του καθιερώθηκε να εορτάζεται στις 15 Σεπτεμβρίου.

Όσο ζούσε, φαίνεται πως διατηρούσε τακτική επαφή με τη Λήμνο, το νησί της καταγωγής του, διότι στην ιερά ακολουθία του υπάρχουν αρκετές αναφορές στη λημνιακή του καταγωγή. Άλλωστε, η Λήμνος είχε ανέκαθεν στενή σχέση με τις μονές του Αγίου Όρους, πολλές από τις οποίες διατηρούσαν μετόχια στο νησί.

Το 2002 δημοσιεύτηκε και στα ελληνικά η αναλυτική βιογραφία και ιερά ακολουθία του Αγίου Ιωσήφ από το Ρουμάνο θεολόγο Βικέντιο Κουρελάρου.

## Πηγές
* Κουρελάρου Βικέντιος, «Ο Βίος, η Πολιτεία και τα Θαύματα του Αγίου Ιωσήφ του Νέου, του Αγιορείτη και Θαυματουργού Μητροπολίτη της Τιμισοάρας (1568-1656). Μετά πλήρους Ιερακολουθίας και Παρακλήσεως», ποιηθείσης εν Αγίω Όρει, εγκρίσει της Ιεράς Συνόδου της Εκκλησίας της Ελλάδος, Θεσσαλονίκη 2002.
* Αλεξ. Νικολάκαρου, «Λήμνος: Από τον παππού στον εγγονό», 2004, σσ. 166-168.
* Θ. Μπελίτσου, «Άγιοι και μάρτυρες που συνδέθηκαν με τη Λήμνο», Λημνιακή Φωνή 284 (26-5-2003) ως 291 (14-7-2003).

Ιωσήφ
Ιωσηφ
Άγιος Ιωακείμ ο Χίος

Ο **Άγιος Ιωακείμ ο Χίος** έζησε τον 18ο αιώνα και ήταν μητροπολίτης Λήμνου.

## Βιογραφικά

Στις μορφές της Ορθοδοξίας που συνδέθηκαν με τη Λήμνο ανήκει και ο νεομάρτυρας μητροπολίτης της, ο Ιωακείμ Β΄ ο Χίος, ο οποίος μαρτύρησε τον Οκτώβριο του 1770, στα λεγόμενα «Ορλωφικά».

Τη χρονιά εκείνη, στη Λήμνο είχαν στρατοπεδεύσει τα ρωσικά στρατεύματα υπό τον Αλέξη Ορλόφ και πολιορκούσαν την τουρκική φρουρά που ήταν κλεισμένη στο Κάστρο, την πρωτεύουσα του νησιού. Για λίγους μήνες οι κάτοικοι του νησιού νόμισαν ότι το νησί θα ελευθερωνόταν από τους Οθωμανούς.

Όμως, μόλις φάνηκε η τουρκική αρμάδα οι Ρώσοι αναχώρησαν και το νησί έμεινε ανυπεράσπιστο στην εκδικητική μανία των κατακτητών. Ακολούθησαν μεγάλες σφαγές και καταστροφές, τις οποίες περιέγραψε ο πατριάρχης Μελέτιος ως εξής:

*"Οι εκείσε Χριστιανοί όσα δεινά και πέρα δεινών υπέστησαν μετά ταύτα υπό των Αγαρηνών εώμεν λέγειν. Πολλοί γαρ εξ αυτών ανηλεώς ανηρέθησαν και κατεσφάγησαν, έτεροι δε εις το παντελές απεγυμνώθησαν, τινές δε και φυγάδες εγένοντο φονευθέντος και του αρχιερέως αυτών κυρ Ιωακείμ του Χίου και της εκκλησίας της Αγίας Τριάδος επονομαζομένης, κρημνισθείσης."*

Σύμφωνα με την προφορική παράδοση, ο μαρτυρικός ιεράρχης σύρθηκε στο προαύλιο του μητροπολιτικού ναού και απαγχονίστηκε στο γεφύρι του παρακείμενου χειμάρρου. Ο Ιωακείμ ανακηρύχτηκε άγιος από την Εκκλησία της Ελλάδος και η μνήμη του τιμάται μαζί με τη μνήμη των ορθοδόξων νεομαρτύρων.

## Πηγές


Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Κατηγορία:Μητροπολίτες Λήμνου και Αγίου Ευστρατίου
Βαφή (μεταλλουργία)

220px|right|thumb|Σκαρίφημα διαγράμματος ισοθερμοκρασιακού μετασχηματισμού ''Τ-Τ-Τ'' για δύο διαφορετικούς χάλυβες: με 0,4% κ.β. C (κόκκινη καμπύλη), και 0,4% κ.β. C και 2% κ.β. Mn (πράσινη καμπύλη). Η περιοχή σχηματισμού του μαρτενσίτη σημειώνεται με το γράμμα ''M''.
Η **βαφή** του χάλυβα είναι μια θερμική κατεργασία κατά την οποία ένας χάλυβας, αφού θερμανθεί σε υψηλή θερμοκρασία, ώστε να σχηματιστεί ωστενίτης (*γ*-Fe),  κατόπιν ψύχεται απότομα έτσι ώστε να σχηματιστεί μαρτενσίτης και το κράμα να αποκτήσει μεγάλη σκληρότητα. 

Η βαφή γίνεται και με άλλα κράματα, όπως π.χ. με κράματα Al&ndash;Cu, με σκοπό να συγκρατηθούν σε μετασταθή διάλυση ορισμένα κραματικά στοιχεία.

Στην περίπτωση του χάλυβα, η θερμοκρασία για τον σχηματισμό ωστενίτη εξαρτάται από τον ποσοστό του περιεχόμενου άνθρακα, καθώς και από την παρουσία άλλων κραματικών στοιχείων που βοηθούν ή αποτρέπουν τον σχηματισμό ωστενίτη. Γενικά, η θερμοκρασία σχηματισμού ωστενίτη πρέπει να είναι υψηλότερη από την ευτηκτοειδή θερμοκρασία του διαγράμματος φάσεων Fe&ndash;C (>&nbsp;723°C). Η θερμοκρασία της ψύξης εξαρτάται από το επιθυμητό ποσοστό μαρτενσίτη και πρέπει να είναι χαμηλότερη από μία 
χαρακτηριστική τιμή που είναι η θερμοκρασία έναρξης σχηματισμού μαρτενσίτη, *M*s. Η θερμοκρασία *M*s, καθώς και η θερμοκρασία ολοκλήρωσης του μαρτενσιτικού μετασχηματισμού, *M*f, εξαρτώνται από το 
ποσοστό του περιεχόμενου άνθρακα και την περιεκτικότητα σε άλλα κραματικά στοιχεία. 

220px|left|thumb|Η θερμοκρασία έναρξης (''M''<sub>s</sub>) και η θερμοκρασία ολοκλήρωσης (''M''<sub>f</sub>) του μαρτενσιτικού μετασχηματισμού ελαττώνονται με αύξηση της περιεκτικότητας του χάλυβα σε άνθρακα.
Ανάλογως με την *εμβαπτισιμότητα* του χάλυβα, δηλαδή αναλόγως με την ευκολία σχηματισμού μαρτενσίτη υπό συγκεκριμένη ταχύτητα απόψυξης, η βαφή γίνεται σε νερό, υδατικό διάλυμα, ορυκτέλαιο, στον αέρα, σε υδρατμούς ή σε ατμόσφαιρα άλλων αερίων. Το αποτέλεσμα της βαφής εξαρτάται κυρίως από την σύνθεση του χάλυβα και τον ρυθμό μεταφοράς θερμότητας από το εσωτερικό του θερμού κράματος προς τον κύριο όγκο του μέσου της βαφής.

Ο βαμμένος χάλυβας είναι ψαθυρός και μπορεί να παρουσιάσει μικρορωγματώσεις. Για να γίνει και πάλι όλκιμος, χωρίς να χάσει την σκληρότητά του, υποβάλλεται σε επαναφορά, δηλ. σε αναθέρμανση σε θερμοκρασία 150 με 650°C.

Κατηγορία:Μεταλλουργία
Επαναφορά (μεταλλουργία)

Η **επαναφορά** στην μεταλλουργία του χάλυβα είναι μια θερμική κατεργασία κατά την οποία ένας βαμμένος χάλυβας θερμαίνεται στους 150 με 650°C για ένα ορισμένο χρονικό διάστημα, έτσι ώστε να ξαναγίνει το υλικό πάλι όλκιμο με ταυτόχρονη μικρή μείωση της σκληρότητάς του. 

Κατά την επαναφορά του χάλυβα, μειώνονται οι εσωτερικές τάσεις που προκάλεσε η βαφή, ανακατανέμονται και μειώνονται οι διαταραχές (κρυσταλλικές ατέλειες) στην μικροδομή του μαρτενσίτη και σχηματίζονται νέοι κόκκοι φερρίτη και σεμεντίτη από τον μαρτενσίτη και τον υπολειπόμενο ωστενίτη. Μετά την επαναφορά, στην μικροδομή του χάλυβα συνήθως παρατηρείται μαρτενσίτης, μπαινίτης, φερρίτης και σεμεντίτης. 

Συνοπτικά, η επαναφορά του χάλυβα περιλαμβάνει τρία στάδια:
#  *Διάσπαση του [[μαρτενσίτης|μαρτενσίτη]]* (200&ndash;400°C) &mdash; Κατακρημνίζεται η περίσσεια του άνθρακα, αρχικά στην μορφή καρβιδίου Fe2,4C και κατόπιν στην μορφή σεμεντίτη (Fe3C). Ο χάλυβας χάνει μέρος της εφελκυστικής του αντοχής, αλλά μειώνεται κάπως και η σκληρότητά του.
# *Ανάπτυξη του [[σεμεντίτης|σεμεντίτη]]* (400&ndash;500°C) &mdash; Τα κατακρημνίσματα του σεμεντίτη γίνονται πιο μεγάλα, ενώ μειώνεται πολύ και η πυκνότητα των κρυσταλλικών διαταραχών. Έτσι μειώνονται σημαντικά η εφελκυστική αντοχή και η σκληρότητα του χάλυβα.
# *Ανάπτυξη του [[φερρίτη]]* (> 500°C) &mdash; Σχηματίζονται ευμεγέθεις ισοαξονικοί κόκκοι φερρίτη και το υλικό γίνεται ακόμα πιο μαλακό.

Κατά το τρίτο στάδιο της επαναφοράς, ορισμένοι κραματωμένοι χάλυβες παρουσιάζουν *δευτερογενή σκλήρυνση*, η οποία οφείλεται στην κατακρήμνιση νέων σκληρών καρβιδίων. Αυτό συμβαίνει, π.χ., σε χάλυβες που περιέχουν τα στοιχεία βανάδιο, βολφράμιο, μολυβδαίνιο και χρώμιο, τα οποία, κατά το τελικό στάδιο της επαναφοράς, σχηματίζουν αντιστοίχως τα καρβίδια: VC, W2C, Mo2C και Cr23C6. 

## Βλ. επίσης
*Βαφή

## Εξωτερικοί σύνδεσμοι
*H. K. D. H. Bhadeshia, "Tempered martensite", από το Πανεπιστήμιο του Καίμπριτζ .

Κατηγορία:Μεταλλουργία
Apache HTTP εξυπηρετητής

Ο  **Apache HTTP** γνωστός και απλά σαν Apache είναι ένας εξυπηρετητής του παγκόσμιου ιστού (web). Όποτε ένας χρήστης επισκέπτεται ένα ιστότοπο το πρόγραμμα πλοήγησης (browser) επικοινωνεί με έναν διακομιστή (server) μέσω του πρωτοκόλλου HTTP, ο οποίος παράγει τις ιστοσελίδες και τις αποστέλλει στο πρόγραμμα πλοήγησης. Ο Apache είναι ένας από τους δημοφιλέστερους εξυπηρετητές ιστού, εν μέρει γιατί λειτουργεί σε διάφορες πλατφόρμες όπως τα Windows, το Linux, το Unix και το Mac OS X. Κυκλοφόρησε υπό την άδεια λογισμικού Apache και είναι λογισμικό ανοιχτού κώδικα. Συντηρείται από μια κοινότητα ανοικτού κώδικα με επιτήρηση από το Ίδρυμα Λογισμικού Apache (Apache Software Foundation).

Ο Apache χρησιμοποιείται και σε τοπικά δίκτυα σαν διακομιστής συνεργαζόμενος με συστήματα διαχείρισης Βάσης Δεδομένων π.χ. Oracle, MySQL.

Η πρώτη του έκδοση, γνωστή ως NCSA HTTPd, δημιουργήθηκε από τον Robert McCool και κυκλοφόρησε το 1993. Θεωρείται ότι έπαιξε σημαντικό ρόλο στην αρχική επέκταση του παγκόσμιου ιστού. Ήταν η  πρώτη βιώσιμη εναλλακτική επιλογή που παρουσιάστηκε απέναντι στον εξυπηρετητή http της εταιρείας Netscape και από τότε έχει εξελιχθεί στο σημείο να ανταγωνίζεται άλλους εξυπηρετητές βασισμένους στο Unix σε λειτουργικότητα και απόδοση. Από το 1996 ήταν από τους πιο δημοφιλείς όμως από τον Μάρτιο του 2006 έχει μειωθεί το ποσοστό της εγκατάστασής του κυρίως από τον Microsoft Internet Information Services και την πλατφόρμα .NET. Τον Οκτώβριο του 2007 το μερίδιο του ήταν 47.73% από όλους τους ιστοτόπους. Τον Μάρτιο του 2017, το 49,48% του συνόλου των καταχωρισμένων Ελληνικών τομέων χρησιμοποιούσε το Apache.

## Δείτε επίσης
* mod ruby
* mod php
* mod perl

## Αναφορές
*Έρευνα παγκόσμιου ιστού 

## Παραπομπές


## Εξωτερικοί σύνδεσμοι
* 

Κατηγορία:Λογισμικό διαδικτύου
Κατηγορία:Ελεύθερο λογισμικό
Τάμπερε

μικρογραφία|Αεροφωτογραφία του κέντρου της πόλης
Το **Τάμπερε** (,  [Τάμμερφορς]), είναι μία πόλη της νότιας Φινλανδίας, χτισμένη ανάμεσα σε δύο λίμνες, τη Νασιγιάρβι και την Πουχαγιάρβι. Οι δύο αυτές λίμνες διαφέρουν κατά 18 μέτρα υψομετρικά, και το κανάλι *Τάμμερκοσκι* που έχει δημιουργηθεί ανάμεσά τους βοηθά στην παραγωγή ηλεκτρικής ενέργειας. Στον σιδηροδρομικό σταθμό της πόλης συναντιούνται σιδηροδρομικές γραμμές από διάφορες περιοχές της χώρας.

Ο πληθυσμός του Τάμπερε είναι 228.274 κάτοικοι (2016), αλλά στην ευρύτερη περιοχή ζουν περίπου 330.711 κάτοικοι (2016). Είναι η δεύτερη σε πληθυσμό πόλη της Φινλανδίας.

## Ιστορία
Το Τάμπερε ιδρύθηκε σαν αγορά το 1775 από τον Γουσταύο Γ΄ της Σουηδίας. Κατά τον 19ο αιώνα εξελίχθηκε σε μεγάλη αγορά και βιομηχανικό κέντρο της Φινλανδίας.

Τα τελευταία χρόνια στην πόλη αναπτύχθηκαν οι τεχνολογίες της πληροφορίας και των τηλεπικοινωνιών. Στο Πανεπιστήμιο του Τάμπερε και στο Τεχνολογικό Πανεπιστήμιο της πόλης φοιτούν περίπου 12.000 φοιτητές.

## Παραπομπές


## Εξωτερικοί σύνδεσμοι
* 
* Tampere Επίσημη ιστοσελίδα
* 

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Μαρτενσίτης

220px|right|thumb|Φακοειδείς λωρίδες («βελόνες») μαρτενσίτη σε κοινό χάλυβα με 0,35% κ.β. C, μετά από βαφή από τους 870°C.
Ο **μαρτενσίτης** είναι μετασταθής φάση που σχηματίζεται όταν ένας χάλυβας θερμανθεί σε  υψηλή θερμοκρασία, ώστε να σχηματιστεί ωστενίτης (*γ*-Fe), και κατόπιν υποστεί απότομη ψύξη. 

Ο μαρτενσίτης έλαβε το όνομά του από τον γερμανό μεταλλουργό Άντολφ Μάρτενς (1850&ndash;1914), που πρώτος παρατήρησε την δομή του μαρτενσίτη στο μικροσκόπιο. 

Η δομή του μαρτενσίτη είναι βελονοειδής. Σε χάλυβες με λιγότερο από 0,4% κ.β. C, ο μαρτενσίτης έχει την μορφή λωρίδων, ενώ σε χάλυβες με περισσότερο από 0,6% κ.β. C, ο μαρτενσίτης έχει την μορφή πιο λεπτών πλακιδιών. Σε χάλυβες με περιεχόμενο άνθρακα μεταξύ 0,4 και 0,6% κ.β., παρατηρούνται φακοειδείς λωρίδες και λεπτά πλακίδια. Ο μαρτενσίτης παρουσιάζει επίσης εσωτερική δομή που χαρακτηρίζεται από διδυμίες και έντονη παρουσία διαταραχών (κρυσταλλικών ατελειών).

Η απότομη ψύξη του χάλυβα, που είναι γνωστή ως «βαφή»,  προκαλεί τον *μαρτενσιτικό μετατοπιστικό μετασχηματισμό*: τα άτομα του άνθρακα δεν προλαβαίνουν να μετακινηθούν από τις οκταεδρικές θέσεις του ωστενιτικού πλέγματος. Το πλέγμα μετασχηματίζεται από κυβικό εδροκεντρωμένο (*γ*-Fe) σε τετραγωνικό χωροκεντρωμένο, στο κέντρο του οποίου βρίσκεται ο άνθρακας. 

200px|left|thumb|Σχηματική παράσταση της δημιουργίας φακοειδών λωρίδων («βελόνων») μαρτενσίτη μέσα σε κόκκους ωστενίτη.
Η παρουσία του άνθρακα σε οκταεδρικές θέσεις παρεμβολής προκαλεί ασύμμετρη παραμόρφωση στο κρυσταλλικό πλέγμα. Οι λωρίδες και τα πλακίδια του μαρτενσίτη έχουν πολύ μικρό μέγεθος σε σύγκριση με τους μητρικούς κόκκους του ωστενίτη, με συνέπεια την σημαντική αύξηση της σκληρότητας του χάλυβα. Επίσης, τα πολλά νέα όρια στην μικροδομή του μαρτενσίτη εμποδίζουν την μετακίνηση των  διαταραχών και συμβάλλουν έτσι στην αύξηση της σκληρότητας του χάλυβα.

Η βαφή του χάλυβα προκαλεί συχνά παραμορφώσεις και μικρορωγματώσεις λόγω συσσώρευσης τοπικών τάσεων. Ο βαμμένος χάλυβας γίνεται ψαθυρός από τον περιεχόμενο μαρτενσίτη, και αυτό  μπορεί να κάνει το υλικό ακατάλληλο για πολλές εφαρμογές. Γι' αυτό και η κατεργασία της βαφής συνήθως συνοδεύεται από επαναφορά σε θερμοκρασίες 150&ndash;650°C, ώστε να γίνει και πάλι ο χάλυβας όλκιμος με μικρή μείωση της σκληρότητάς του. 

Παρόμοιοι μαρτενσιτικοί μετασχηματισμοί παρατηρούνται και σε άλλα κράματα (π.χ. Cu&ndash;Zn, Cu&ndash;Sn, Ti&ndash;Mo, Au&ndash;Cu, κ.ά.), αλλά δεν συνοδεύονται από αύξηση της σκληρότητας του υλικού.  Ο μαρτενσιτικός μετασχηματισμός είναι επίσης μεγάλης σημασίας για τα κράματα μνήμης σχήματος (Cu&ndash;Zn&ndash;Al, Cu&ndash;Al&ndash;Ni, Fe&ndash;Mn&ndash;Si, Ni&ndash;Ti, κ.ά.).

## Εξωτερικοί σύνδεσμοι
* "Martensite and martensitic phase transformations" , από το Πανεπιστήμιο του Καίμπριτζ .

Κατηγορία:Κεραμικά υλικά
Κατηγορία:Μεταλλουργία
Γομφίος

thumb|right|200px|Τα δόντια:<br />&nbsp;1. Τομείς<br />&nbsp;2. Κυνόδοντες<br />&nbsp;3. Προγόμφιοι (1ος και 2ος)<br />&nbsp;4. Γομφίοι (1ος, 2ος, φρονιμίτης)
thumb|right|200px|Γομφίος

thumb|Γομφίος
Οι Γομφίοι είναι τρεις. Ο πρώτος και δεύτερος λέγονται τραπεζίτες, ο τρίτος λέγεται φρονιμίτης. Είναι τα τελευταία και συγχρόνως τα πιο περίπλοκα δόντια στα περισσότερα θηλαστικά. Αλέθουν τις τροφές και ως εκ τούτου προέρχεται το λατινικό όνομα *mola* που σημαίνει *μύλος*.

## Οι γομφίοι των ανθρώπων
Οι ενήλικοι άνθρωποι έχουν δώδεκα τραπεζίτες, τρεις σε κάθε πλευρά στην πάνω και κάτω γνάθο. Η θέση τους είναι στο πίσω μέρος του στόματος. Ο τρίτος τραπεζίτης σε κάθε ομάδα λέγεται φρονιμίτης.
Είναι το τελευταίο δόντι που βγαίνει, αφού εμφανίζεται σε ηλικία είκοσι χρονών, αν και αυτό ποικίλλει από άνθρωπο σε άνθρωπο.

## Οι γομφίοι των άλλων σπονδυλωτών
Οι τραπεζίτες διαφέρουν αρκετά στα διάφορα ζώα, έτσι υπάρχουν πολλοί όροι για την περιγραφή τους: 
* Tribosphenic: Αυτό το είδος απαντάται στα εντομοφάγα και στους νεαρούς πλατύποδες. Οι τραπεζίτες της άνω γνάθου έχουν τρεις συνεχόμενες κορυφές, ενώ οι τραπεζίτες της κάτω γνάθου έχουν δύο συνεχόμενες κορυφές και μία τρίτη στο πλάι.
* Quadrate: Αυτό το είδος συναντάται στους ανθρώπους και σε διάφορα άλλα είδη. Έχουν τέσσερις κορυφές που είναι καταταγμένες σε ορθογώνιο σχήμα, ενώ μερικές φορές μπορεί να υπάρχει και μια πέμπτη κορυφή.
* Bunodont: Αντί για αιχμηρές κουφές, εδώ έχουμε στρογγυλεμένους λόφους. Το ολόκληρο δόντι καλύπτεται από σμάλτο, και το συναντάμε περισσότερο στον χοίρο, την αρκούδα αλλά και στους ανθρώπους.
* Hypsodont: Αυτό το είδος τραπεζίτη είναι κεκαλυμμένο με πάρα πολύ σμάλτο και συναντάται στα μηρυκαστικά θηλαστικά που χρησιμοποιούν τα δόντια τους πάρα πολύ πολύ, όπως π.χ. το άλογο.
* Zalambdodont: Το δόντι έχει δύο κορυφογραμμές που συναντιούνται σχηματίζοντας μια γωνία, όπως το σχήμα του γράμματος *λάμδα*.
* Dilambdodont: το ίδιο με το προηγούμενο, αλλά υπάρχουν δύο γωνίες *λάμδα* στο κάθε δόντι.
* Lophodont: ...
* Selenodont: Το δόντι έχει μια ημισεληνοειδή κορυφογραμμή, μία ή και περισσότερες.
* Loxodont: Το δόντι έχει διάφορες παράλληλες πλάγιες κορυφογραμμές στην επιφάνειά του. Υπάρχει και ένα είδος ελέφαντα που ονομάζεται έτσι, για αυτό το χαρακτηριστικό γνώρισμα.

## Εικόνες

 Image:Illu mouth.jpg|Οδοντοστοιχία
 Image:Gray157.png|Αριστερή πλευρά. Εξωτερική άποψη.
 Image:Gray187.png|Κάτω γνάθος. Άνω άποψη.
 Image:Gray1003.png|Οδοντοστοιχία. Δεξιά άποψη. 


## Εξωτερικοί σύνδεσμοι
* The Diversity of Cheek Teeth

Κατηγορία:Δόντια
Αμφεταμίνη

[250px|right|thumb|Η ονομασία κατά [Διεθνής Ένωση Καθαρής και Εφαρμοσμένης Χημείας|IUPAC: *(RS)*-1-φαινυλοπροπαν-2-αμίνη]]
thumb|250px|right
Οι **αμφεταμίνες** είναι ομάδα ενώσεων, οι οποίες χρησιμοποιούνται ως φάρμακα, ενώ αρχικά χρησιμοποιήθηκαν σαν βοηθήματα δίαιτας για τη μείωση του σωματικού βάρους. Κυκλοφορούν με διάφορα εμπορικά ονόματα και χρησιμοποιούνται σαν διεγερτικά. Το φάρμακο χρησιμοποιείται επίσης παράνομα ως ψυχαγωγικό. Αποτελεί υποκατάστατο της κοκαΐνης στα χαμηλότερα οικονομικά στρώματα με παρόμοια δράση και σε αρκετά χαμηλότερη τιμή. 

## Ιστορία
Η πρώτη αμφεταμίνη δημιουργήθηκε αρχικά το 1887 από τον Ρουμάνο χημικό Λαζάρ Εντελεάνου (Lazar Edeleanu) στο πανεπιστήμιο του Βερολίνου, με το όνομα φαινυλισοπροπυλαμίνη. Τη δεκαετία του 1930 χρησιμοποιήθηκε για την αντιμετώπιση της ναρκοληψίας και του συνδρόμου Ελλειμματικής Προσοχής - Υπερκινητικότητας. Χρησιμοποιήθηκε ευρέως από τους στρατιώτες κατά τη διάρκεια του Β΄ Παγκοσμίου Πολέμου.

## Φαρμακολογία

Οι αμφεταμίνες εμφανίζουν τη δράση τους στο Κεντρικό και στο Περιφερικό Νευρικό Σύστημα όπου επάγει την απελευθέρωση ενδοκυττάριων αποθεμάτων κατεχολαμινικών διαβιβαστών (ντοπαμίνη, νορεπινεφρίνη και σεροτονίνη). Παράλληλα, αναστέλλουν το ένζυμο μονοαμινοξειδάση (ΜΑΟ) που τις αποδομεί. Έτσι, αυξάνονται πολύ γρήγορα τα επίπεδα κατεχολαμινών στη σύναψη.

## Ιατρική χρήση

Η θεραπευτική χρησιμότητα της αμφεταμίνης περιορίζεται από την ψυχολογική και σωματική εξάρτηση που εμφανίζει.

Το αμφεταμινικό παράγωγο μεθυλοφαινιδάτη χρησιμοποιείται για την συμπτωματική αντιμετώπιση του συνδρόμου μειωμένης προσοχής (Διαταραχή Ελλειμματικής Προσοχής με Υπερκινητικότητα,ΔΕΠ-Υ)στα παιδιά και της ναρκοληψίας.

## Εθισμός

Οι αμφεταμίνες προκαλούν εθισμό, εξάρτηση και συμπεριφορά αναζήτησης της ουσίας. Ακόμη, μετά από χρόνια χρήση εμφανίζεται ανοχή στην ευφορική δράση της, που από τους χρήστες περιγράφεται ως "χάσιμο της μαγείας".

## Εξωτερικοί σύνδεσμοι
* 
* 

Κατηγορία:Φάρμακα που δρουν στο νευρικό σύστημα
Κατηγορία:Φάρμακα που δρουν στο καρδιαγγειακό σύστημα
Κατηγορία:Διεγερτικά
Κατηγορία:Αρωματικές αμίνες
Κατηγορία:Ευφορικά
Μύθος (μπίρα)

right|μικρογραφία
Η **Μύθος Ζυθοποιία Α.Ε.** είναι ζυθοποιία στην Ελλάδα, ευρύτερα γνωστή υπό το εμπορικό της σήμα «*Mythos*».
Από το 2008 είναι θυγατρική του δανέζικου ομίλου εταιρειών Carlsberg, η οποία επίσης εισάγει διάφορα άλλα είδη μπύρας στη χώρα.

## Παραπομπές


## Εξωτερικοί σύνδεσμοι
* 

Κατηγορία:Ελληνικές ζυθοποιίες
Κατηγορία:Ελληνικά εμπορικά σήματα
Βασίλειος Αν. Πετιμεζάς

Ο **Βασίλειος Πετιμεζάς** (1811 - 1897) ήταν αντιστράτηγος του νεοσύστατου Ελληνικού Βασιλείου και πολιτικός.
## Βιογραφία
Ο Βασίλειος Πετιμεζάς ήταν γιος του Αναγνώστη Πετιμεζά της ιστορικής οικογένειας των Πετμεζάδων. Γεννήθηκε στα Καλάβρυτα και σε ηλικία 11 ετών έχασε τον πατέρα του και τον αδελφό του Σωτήρη που φονεύθηκαν σε τούρκικη ενέδρα το 1822. Μετά την απελευθέρωση με υποτροφία του Βασιλέως Όθωνα σπούδασε στο Μόναχο και κατατάχθηκε στη συνέχεια μηχανικός στο ελληνικό πυροβολικό φθάνοντας στο βαθμό του αντιστράτηγου. Διετέλεσε υπουργός των Στρατιωτικών (1861 – 1864, Ιανουάριος – Ιούνιος 1866, Απρίλιος – Μάιος 1886). Επίσης διετέλεσε Αρχηγός του στρατού στη Θεσσαλία και διοικητής της Στρατιωτικής Σχολής Ευελπίδων. Τιμήθηκε με πολλά παράσημα.

Πέθανε στη Αθήνα στις 23 Ιουνίου 1897.
## Παραπομπές


Πετιμεζάς
Βασίλειος
Πετιμεζάς
Νεάπολη

Το όνομα **Νεάπολη** μπορεί να αναφέρεται σε:

## Ελληνικά τοπωνύμια

*Συνοικίες
**Νεάπολη Θεσσαλονίκης, συνοικία της Θεσσαλονίκης και έδρα του δήμου Νεάπολης-Συκεών
**Νεάπολη (Αθήνα), συνοικία
**Νεόκτιστα Νεάπολης, συνοικία της Νέας Ιωνίας
**Νεάπολη (Νίκαια), συνοικία της Νίκαιας Αττικής
**Νεάπολη Πάτρας, συνοικία της Πάτρας
**Νεάπολη Λάρισας, συνοικία της Λάρισας
**Νεάπολη Χαλκίδας, συνοικία
**Νεάπολη Βόλου, συνοικία
* Οικισμοί
**Νεάπολη Λακωνίας ή Νεάπολη Βοιών
**Νεάπολη Λασιθίου
**Νεάπολη Κοζάνης ή Νεάπολη Βοΐου
**Νεάπολη Αιτωλοακαρνανίας ή Ρουσσαίικα, μεγάλος πεδινός οικισμός
**Νεάπολη Ανατολικής Αττικής, ή Νεάπολη Σπάτων, πεδινός οικισμός του νομού Αττικής
**Νεάπολη Ηλείας πεδινός οικισμός
**Νεάπολη Λέσβου παράλιος οικισμός 5 χλμ νότια της Μυτιλήνης

## Τοπωνύμια άλλων χωρών

*Κύπρος
**Νεάπολη (Λεμεσός), συνοικία του Δήμου Λεμεσού
**Νεάπολη (συνοικία Λευκωσίας), συνοικία στη Λευκωσία
*Ιταλία
**Νάπολη ή Νεάπολις , ιταλική πόλη
*Τουρκία
**Νεβσεχίρ ή Νεάπολη Καππαδοκίας, τουρκική πόλη

Κατηγορία:Αποσαφηνίσεις ελληνικών τοπωνυμίων
Κουτσουράς Λασιθίου

thumb|Άποψη του Κουτσουρά.
Ο **Κουτσουράς** είναι παραθαλάσσιο χωριό στο νότιο Κρητικό πέλαγος της Κοινότητας Σταυροχωρίου του Δήμου Ιεράπετρας και της τέως Επαρχίας Σητείας στην Περιφερειακή Ενότητα Λασιθίου της Κρήτης, ανατολικά της Ιεράπετρας. 

Η απόστασή του από τον Αγίου Νικολάου είναι 58 χιλιόμετρα, από την Ιεράπετρα 22 χιλιόμετρα και από τη Σητεία 37. Οι κάτοικοι ασχολούνται κυρίως με τη γεωργία (καλλιέργεια πρώιμων κηπευτικών, ελαιοκομία) και δευτερευόντως με τουριστικά επαγγέλματα.

Στον Κουτσουρά μπορεί κανείς να δει το άλσος του Απηγανιά, με υποδομή για φιλοξενία συναυλιών και ποικίλων πολιτιστικών εκδηλώσεων. Από το άλσος ξεκινά ένα φαράγγι, το οποίο έπειτα από διαδρομή μισής ώρας, καταλήγει σε ένα εκκλησάκι. Η παραλία έχει σκούρο σταχτί βότσαλο και είναι βραβευμένη με γαλάζιες σημαίες από την Ευρωπαϊκή Ένωση.

## Υποδομή

Στο χωριό υπάρχει νηπιαγωγείο, εξαθέσιο Δημοτικό Σχολείο, Γυμνάσιο και Λύκειο, παιδικός σταθμός, ΚΕΠ, αγροτικό ιατρείο, ταχυδρομείο, φαρμακείο, αστυνομικός σταθμός, γήπεδο και γεωργικός συνεταιρισμός, με την επωνυμία "Φοίνικας". Από άποψη αθλητισμού, στο χωριό δραστηριοποιούνται δύο ανδρικές (ΑΟΣΚ, Λιβυκός) και μία γυναικεία ομάδες ποδοσφαίρου . Από αυτές, ο Αθλητικός Όμιλος Σταυροχωρίου- Κουτσουρά (ΑΟΣΚ) αγωνίζεται στην Α΄ Ερασιτεχνική Κατηγορία.

## Ιστορικά στοιχεία

thumb|Ο Κουτσουράς όπως φαίνεται από τα όρη βόρεια του χωριού.

Το χωριό οφείλει την ονομασία του, σύμφωνα με την επικρατέστερη εκδοχή από τα κούτσουρα, τα οποία προήλθαν από την κοπή των πεύκων, που γινόταν στην περιοχή με σκοπό τη συστηματική καλλιέργεια. Άλλη παρεμφερής εκδοχή αναφέρει ότι τα επιφανειακά ύδατα μετέφεραν ξύλα (κούτσουρα) από τα γύρω ορεινά μέρη στον κάμπο του Κουτσουρά.

Οι κάτοικοι του χωριού εγκαταστάθηκαν στον οικισμό γύρω στο 1950, προερχόμενοι από τα γύρω ορεινά χωριά και κυρίως από το Σταυροχώρι. Ο κύριος ναός του χωριού είναι της Αγίας Ειρήνης, ενώ πολιούχος άγιος είναι ο Άγιος Αντώνιος. Μάλιστα, θρυλείται ότι την ημέρα της εορτής του εν λόγω Αγίου, στα χρόνια της Τουρκοκρατίας, οι Τούρκοι αποπειράθηκαν να σκοτώσουν τους κατοίκους. Αυτοί κλείστηκαν αρχικά στο ναό και έπειτα από τις δεήσεις τους, το ιερό της εκκλησίας σχίστηκε στα δύο και με τον τρόπο αυτό κατάφεραν να σωθούν.

Ο Κουτσουράς αναγνωρίστηκε ως οικισμός το 1961, όταν εντάχθηκε στην κοινότητα Σταυροχωρίου, της οποίας έγινε έδρα το 1984 με το ΦΕΚ 107Α - 27/07/1984. Με τη δημιουργία του δήμου Μακρύ Γιαλού το 1997, ο Κουτσουράς ορίστηκε έδρα του δήμου. Με το πρόγραμμα Καλλικράτης, εντάχθηκε στο δήμο Ιεράπετρας.

## Παραπομπές


## Εξωτερικοί σύνδεσμοι
*Φωτογραφίες του χωριού και πληροφορίες

Κουτσουρας
Κουτσουρας
Κατηγορία:Δήμος Ιεράπετρας
Café del Mar

thumb|200px|Το Café del Mar στο Σαν Αντόνιο της Ίμπιζα
To **Café del Mar** είναι μπαρ που βρίσκεται στην Ίμπιζα της Ισπανίας και εγκαινιάστηκε το 1980. Είναι ένας δημοφιλής τόπος προορισμού για τους τουρίστες το καλοκαίρι και είναι φημισμένο για το ηλιοβασίλεμα του. Επίσης, είναι γνωστό για τις lounge μουσικές συλλογές του.

## Μουσική
Τα άλμπουμ του Café del Mar περιέχουν μουσικά κομμάτια που περιγράφονται ως Ambient (=ατμοσφαιρικής) και Easy listening (=απαλής ακρόασης). Μέχρι σήμερα, έχει κυκλοφορήσει 19 άλμπουμ, πολυάριθμες συλλογές και 3 άλμπουμ για την 20η, 25η και 30η επέτειο του. Συνολικά πάνω 10 εκατομμύρια αντίτυπα έχουν πωληθεί παγκοσμίως.

### Δισκογραφία
* *Café del Mar* - Vols. 1 έως 20
* *Café del Mar Aria* - Vols. 1 έως 3
* *Café del Mar Classic* - Vols. 1 έως 3
* *Café del Mar Chillhouse Mix* - Vols. 1 έως 5
* *Café del Mar Dreams* - Vols. 1 έως 4
* *Café del Mar 20th Anniversary*
* *Café del Mar 25th Anniversary*
* *Café del Mar 30th Anniversary*
* *Café del Mar Vue Mer*
* *Café del Mar Terrace Mix*
* *Café del Mar Essential Feelings*

## Εξωτερικοί σύνδεσμοι
* Η επίσημη σελίδα για τις μουσικές παραγωγές του Café del Mar
* Κριτική του Cafe del Mar Volumen Ocho από το Βήμα, 19/8/2001

Κατηγορία:Βαλεαρίδες Νήσοι
Σημαία του Βρετανικού Εδάφους της Ανταρκτικής

thumb|250px|Σημαία του Βρετανικού Εδάφους της Ανταρκτικής
thumb|250px|Κυβερνητική σημαία του Βρετανικού Εδάφους της Ανταρκτικής
thumb|250px|Σημαία του Αρμοστή του Βρετανικού Εδάφους της Ανταρκτικής
Η **[[σημαία]] του [[Βρετανικό Έδαφος της Ανταρκτικής|Βρετανικού Εδάφους της Ανταρκτικής]]** παραχωρήθηκε το 1963, με τη δημιουργία του εδάφους. Πριν, το έδαφος αποτελούσε τμήμα της κτήσης των νησιών Φώκλαντ και χρησιμοποιούσε την ίδια σημαία.

Στη σημαία βλέπουμε λευκό φόντο με τη σημαία του Ηνωμένου Βασιλείου, που συνοδεύεται από το εθνόσημο του Βρετανικού Εδάφους της Ανταρκτικής.

Η σημαία χρησιμοποιείται στους βρετανικούς ερευνητικούς σταθμούς του εδάφους και επίσης στην έδρα και στα γραφεία της Βρετανικής Ερευνητικής Εταιρείας της Ανταρκτικής. Ο Κυβερνήτης χρησιμοποιεί την ίδια σημαία με το εθνόσημο ενσωματωμένο.

Βρετανικό Έδαφος της Ανταρκτικής
Κατηγορία:Βρετανικό Έδαφος της Ανταρκτικής
Εθνόσημο του Βρετανικού Εδάφους της Ανταρκτικής

right|200px

Το **[[εθνόσημο]] του [[Βρετανικό Έδαφος της Ανταρκτικής|Βρετανικού Εδάφους της Ανταρκτικής]]** παραχωρήθηκε για πρώτη φορά από τη Βασίλισσα της Αγγλίας το 1952, όταν ακόμα το έδαφος αποτελούσε κτήση των Νήσων Φώκλαντ μαζί με τα Νησιά Νότιας Γεωργίας και Νότια Σάντουιτς.

Το εθνόσημο αποτελείται από έναν θυρεό που φέρει αναμμένο πυρσό σε φόντο κυματιστό, που συμβολίζει τη θάλασσα, Από δεξιά, τον πυρσό κρατά ένα χρυσό λιοντάρι, που αντιπροσωπεύει το Ηνωμένο Βασίλειο και από τα αριστερά ένας Αυτοκρατορικός πιγκουίνος, που εκπροσωπεί την άγρια πανίδα στο έδαφος. Το λιοντάρι στέκεται σε έδαφος από χόρτα και πιγκουίνος σε έδαφος από πάγο. Υπάρχει επίσης το έμβλημα με το ερευνητικό πλοίο που χρησιμοποίησαν ο Ρόμπερτ Φάλκον Σκοτ ο Έρνεστ Σάκλετον στο πρώτο τους ταξίδι στην Ανταρκτική.

Το ρητό είναι *Research and Discovery* («Έρευνα και Ανακάλυψη»), σύνθημα που αντανακλά τους σκοπούς του Βρετανικού Ερευνητικού Κέντρου για την Ανταρκτική.

Το εθνόσημο περιλαμβάνεται και στη σημαία του Βρετανικού Εδάφους της Ανταρκτικής.

Βρετανικο
Κατηγορία:Βρετανικό Έδαφος της Ανταρκτικής
Κρέουσα

thumb|170px|''«Η Κρέουσα διαφεύγει από την Τροία»,'' λεπτομέρεια έργου του Φεντερίκο Μπαρότσι, Γκαλερία Μποργκέζε, Ρώμη (1598). 

Με το όνομα **Κρέουσα** αναφέρονται 4 διαφορετικά πρόσωπα της ελληνικής μυθολογίας, τα παρακάτω:

# Ναϊάδα Νύμφη από τη Θεσσαλία, κόρη της Γαίας. Μαζί με τον ποτάμιο θεό Πηνειό η Κρέουσα γέννησε στις χαράδρες της Πίνδου τον βασιλιά των Λαπιθών, τον Υψέα, και τη Στίλβη.
# Κρέουσα της Αθήνας, κόρη του Ερεχθέως και της Πραξιθέας, σύζυγος του Ξούθου, ο οποίος διαδέχθηκε τον Ερεχθέα στη βασιλεία των Αθηνών. Σύμφωνα με την τραγωδία ''`Ιων'' του Ευριπίδη, στην οποία αποτελεί βασικό πρόσωπο, πριν από τον γάμο της η Κρέουσα είχε μείνει έγκυος από τον «Απόλλωνα Πατρώο» μέσα σε μια σπηλιά στους βόρειους πρόποδες της Ακροπόλεως. Εγκατέλειψε το βρέφος της, το οποίο παρέλαβε ο Ερμής και το πήγε στους Δελφούς, όπου το ανέθρεψε μία ιέρεια. Η Κρέουσα με τον Ξούθο όμως αργούσαν να αποκτήσουν παιδί, οπότε η Κρέουσα πήγε στους Δελφούς για να ρωτήσει τι θα έπρεπε να κάνει για να μείνει (και πάλι) έγκυος. Εκεί βρήκε και ανεγνώρισε τον γιο της, τον Ίωνα, που έμελλε να γίνει γενάρχης και επώνυμος ήρωας των Ιώνων. Στα επόμενα χρόνια, η Κρέουσα και ο Ξούθος έκαναν παιδιά, τον Δώρο και τον Αχαιό, που έγιναν οι γενάρχες και των άλλων ελληνικών φύλων, των Δωριέων και των Αχαιών. Ο Δώρος όμως σε άλλες εκδοχές είναι γιος του Έλληνα και της Ορσηίδας (όπως και ο Αίολος, ο γενάρχης των Αιολέων), ή του Απόλλωνα και της Φθίας. Αντιθέτως, ο συγγραφέας Υγίνος «πιστώνει» στην Κρέουσα ένα ακόμα παιδί, τον Κέφαλο, τον οποίο γέννησε από τον Ερμή.
# Κρέουσα της Κορίνθου, κόρη του βασιλιά της Κορίνθου Κρέοντα. Αυτή η Κρέουσα είναι γνωστή και ως *[[Γλαύκη (μυθολογία)|Γλαύκη]]* (''Απολλόδωρου''). Στο ανάκτορο του Κρέοντα κατέφυγαν ο Ιάσονας και η Μήδεια. Με την πάροδο του χρόνου όμως (10 χρόνια) ο Ιάσονας άρχισε να βαριέται τη Μήδεια και να βλέπει την όμορφη και πολύ νεότερη Κρέουσα-Γλαύκη. Τελικώς τη μνηστεύθηκε (κατά μία εκδοχή και με την υποκίνηση του Κρέοντα). Η Μήδεια τότε, αφού μάταια προσπάθησε να πείσει τον Ιάσονα να της μείνει πιστός, θυμίζοντάς του τους όρκους πίστεως που της είχε δώσει και επικαλούμενη ως μάρτυρες τους ίδιους τους θεούς, εκδηλώθηκε ξανά ως μάγισσα: Απέστειλε ως γαμήλιο δώρο στην Κρέουσα ένα νυφικό χιτώνα, που μόλις τον φόρεσε πήρε φωτιά και την έκαψε ζωντανή. Το ίδιο έπαθε και ο πατέρας της, ο Κρέων, προσπαθώντας να τη βοηθήσει.
# Κρέουσα της Τροίας, κόρη του βασιλιά της Τροίας Πριάμου και της Εκάβης. Αυτή η Κρέουσα παντρεύτηκε τον δεύτερο εξάδελφό της Αινεία και απέκτησαν μαζί ένα γιο, τον Ασκάνιο. Κατά την άλωση και πυρπόληση της Τροίας από τον στρατό του Αγαμέμνονα, τη διέσωσε αρπάζοντάς την η Αφροδίτη ή η Κυβέλη. Η Κρέουσα απεικονιζόταν κατά τον Παυσανία στον πίνακα της Άλωση της Τροίας που βρίσκονταν στην «Λέσχη των Κνιδίων», στους Δελφούς.
## Δείτε επίσης
* Ο αστεροειδής 488 Κρέουσα (488 Kreusa), που ανακαλύφθηκε το 1902, πήρε το όνομά του από τα μυθικά αυτά πρόσωπα.
## Πηγές
* Έμμι Πάτση-Γκάριν: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κρεουσα
Κρεουσα
Κρεουσα
Αινείας (αποσαφήνιση)

Το όνομα **Αινείας** μπορεί να αναφέρεται σε κάποιο από τα παρακάτω πρόσωπα:

* Αινείας, μυθικός ήρωας του Τρωικού Πολέμου
* Αινείας ο Γαζαίος (460 μ.Χ. − περ. 518 μ.Χ.), Χριστιανός ρητοροδιδάσκαλος και φιλόσοφος
* Αινείας ο Τακτικός (4ος αιώνας π.Χ.), στρατιωτικός συγγραφέας
* Αινείας των Παρισίων, επίσκοπος Παρισίων κατά τον Μεσαίωνα
* Τίτος Αινείας (γενν. 1916), φιλολογικό ψευδώνυμο του Νεοέλληνα λογοτέχνη Σταύρου Κοκκινέα

Επίσης, μπορεί να αναφέρεται στον αστεροειδή:
* 1172 Αινεία, της Τρωικής Ομάδας, που ανακαλύφθηκε το 1930

## Δείτε επίσης
* Αινειάς ή Αινειάδα

Κατηγορία:Αποσαφηνίσεις ονομάτων
Κωνσταντίνος Χασάπης

Ο **Κωνσταντίνος Χασάπης** (1914 &ndash; 1972) ήταν Έλληνας παρατηρησιακός αστρονόμος και συγγραφέας με καταγωγή από τη Βέροια. Από το 1946 ήταν αστρονόμος του «Αστρονομικού Σταθμού Πεντέλης» του Εθνικού Αστεροσκοπείου Αθηνών. Το 1957 έγινε επιμελητής του Εργαστηρίου Αστρονομίας στο Εθνικό Μετσόβιο Πολυτεχνείο.

Εκτέλεσε παρατηρήσεις της ηλιακής φωτόσφαιρας σε συνεργασία με το τμήμα ηλιακών ερευνών των Αστεροσκοπείων Ζυρίχης, Κωνσταντινουπόλεως και Χάρβαρντ. Μελέτησε επίσης κομήτες και εκλείψεις. Συνέγραψε πολλά αξιόλογα βιβλία και μελέτες, μεταξύ των οποίων και τα παρακάτω:

* «Κοσμογραφία» (μαζί με τον Δημήτριο Κωτσάκη), το διδακτικό βιβλίο Αστρονομίας της Β' Λυκείου επί 15 και πλέον χρόνια
* «Το κράτος του Ηλίου»
* «Η ζωή επί του πλανήτου Άρεως»
* «Μαθηματική Γεωγραφία»
* «Κοσμογονία»
* «Σύμπαν»
* «Ο αστήρ της Βηθλεέμ»
* «Μεταβολαί της λαμπρότητος του ζενίθ κατά το λυκόφως»
* «Σύγχρονος εκλαϊκευμένη αστρονομία» (1957)

Σε πολλές ιστοσελίδες, ο Κ. Χασάπης αναφέρεται ως μέλος της «Ομάδας Έψιλον», μιας υποθετικής μυστικής ομάδας υπέρ του ελληνισμού. Προφανώς αυτό οφείλεται στην αστρονομική συνεργασία του για τα «Ορφικά» του Ι. Πασσά, όπου ο Πασσάς χρονολογεί αυθαιρέτως αυτά τα κείμενα έως και το 11841 π.Χ. με βάση τα αστρονομικά στοιχεία που υποτίθεται ότι καταγράφουν. Ο ιδιος ο Χασάπης ωστόσο χρονολογεί τα κείμενα περί το 1.600 π.Χ. Ο Κ. Χασάπης δημοσίευσε επίσης τη διδακτορική του διατριβή με θέμα *«Η Ελληνική Αστρονομία της Β' Χιλιετηρίδας π.Χ., κατά τους Ορφικούς Ύμνους»* (Αθήναι 1967). Βλ. π.χ. εδώ (ενότητες 2 και 3).

## Αναφορές
* Βιογραφικό του Σύγχρονη Ελληνική αστρονομία

Κατηγορία:Έλληνες αστρονόμοι
Κατηγορία:Μέλη Εθνικού Μετσόβιου Πολυτεχνείου
Κατηγορία:Αστρονόμοι του 20ού αιώνα
Κόναν ο βάρβαρος (αποσαφήνιση)

**Κόναν ο βάρβαρος** μπορεί να είναι:
* Κόναν ο βάρβαρος, χαρακτήρας που εμφανίζεται στις ιστορίες φαντασίας του Ρόμπερτ Χάουαρντ
* Κόναν ο βάρβαρος (ταινία) του 1982 με πρωταγωνιστή τον Άρνολντ Σβαρτσενέγκερ
* Κόναν ο βάρβαρος (ανθολογία), ανθολογία ιστοριών που εκδόθηκε το 1954, με πρωταγωνιστή τον ομώνυμο χαρακτήρα
* Κόναν ο βάρβαρος (μυθιστόρημα), μυθιστόρημα του 1982, βασισμένο στην ομώνυμη ταινία
Τιμπέστι

Τα όρη **Τιμπέστι** (γαλλικά: Tibesti, αραβικά: تيبستي) είναι ηφαιστειογενής ορεινός όγκος της κεντρο-ανατολικής Σαχάρας και το ψηλότερο βουνό της Σαχάρας με κορυφές πάνω από 3.000 μ., και ψηλότερη κορυφή το ηφαίστειο Έμι Κούσι(*Emi Kousi*).

Ψηλότερες κορυφές είναι οι Emi Kousi (3.415 μ.), Tarso Tousside (3.265 μ.), Tarso Voon (3.100 μ.) και Tarso Toh (2.000 μ).

Καταλαμβάνει το βόρειο τμήμα στο Τσαντ και ένα πολύ μικρό τμήμα στην νότια Λιβύη.

Υπάρχουν κάποιες οάσεις στους πρόποδες του βουνού λόγω των βροχοπτώσεων που πέφτουν στις κορυφές του ορεινού όγκου και που τροφοδοτούν με νερό διάφορους εποχιακούς ποταμούς, τους *ουιντιάν*.

Στο βουνό κατοικεί η φυλή Τούμπου και συγκεκριμένα η φυλετική υπό-ομάδα Τέντα που είναι νομάδες.

## Παραπομπές


Κατηγορία:Βουνά της Αφρικής
Κατηγορία:Ηφαίστεια του Τσαντ
Κατηγορία:Ηφαίστεια της Λιβύης
Κατηγορία:Σαχάρα
Αντίπαρος (αποσαφήνιση)

Το τοπωνύμιο **Αντίπαρος** μπορεί να αναφέρεται σε:

*Αντίπαρος: Νησί του Νομού Κυκλάδων.
*Συστάδα Αντιπάρου: Το σύνολο των νησίδων που βρίσκονται νοτιοδυτικά της νήσου Πάρου.
Έλεν Πράις

Η **Έλεν Μίλερ - Πράις ** (*Ellen Müller-Preis*, 6 Μαΐου 1912 - 18 Νοεμβρίου 2007) ήταν Αυστριακή ολυμπιονίκης της ξιφασκίας. Γεννήθηκε στο Βερολίνο στις 6 Μαΐου του 1912 και αγωνίστηκε στο ξίφος ασκήσεως. Το 1949 ψηφίστηκε αθλήτρια της χρονιάς στην Αυστρία.

## Καριέρα
Η Πράις εγκαταστάθηκε στη Βιέννη σε ηλικία 18 ετών και ξεκίνησε μαθήματα ξιφασκίας από τη θεία της. Μέσα σε λιγότερο από δύο χρόνια κατέκτησε την 3η θέση στο Ευρωπαϊκό πρωτάθλημα της Βιέννης. Αργότερα παντρεύτηκε με τον δρα Μίλερ και απέκτησαν 2 γιους. Κατέκτησε τρεις παγκόσμιους τίτλους (1947, 1949, 1950) και πολυάριθμους εθνικούς τίτλους (17) σε επίπεδο Αυστρίας. 

Κάποια χρόνια, η Μίλερ- Πράις εισήλθε στο βιβλίο των ρεκόρ Γκίνες για τη μακροβιότερη παρουσία σε Ολυμπιακούς Αγώνες για οποιαδήποτε γυναίκα, από το 1932 ως το 1956. 

### Παρουσία σε Ολυμπιακούς Αγώνες
Με διπλή υπηκοότητα από Γερμανία και Αυστρία, απορρίφθηκε το αίτημά της να εκπροσωπήσει τη Γερμανία στο αγώνισμα της ξιφασκίας στους Ολυμπιακούς Αγώνες στο Λος Άντζελες το 1932. Στους ίδιους αγώνες εκπροσώπησε την Αυστρία και κέρδισε την Αγγλίδα Χέδερ Τζούντι Γκίνες και μαζί το χρυσό μετάλλιο. Στις Ολυμπιάδες του 1936 και του 1948 η Μίλερ-Πράις κατέκτησε χάλκινα μετάλλια. Σε ηλικία 44 ετών έφτασε στον τελικό των Ολυμπιακών Αγώνων του 1956 στη Μελβούρνη και κατατάχθηκε 7η.

## Μετέπειτα χρόνια
Ασχολήθηκε εκτός από τον αθλητισμό και με τη μουσική, ενώ μετά την απόσυρσή της από το άθλημα, δίδαξε Μουσική στη Βιέννη. Ήταν επίκουρος καθηγήτρια. Πέθανε στις 18 Νοεμβρίου του 2007 στη Βιέννη, από νεφρική ανεπάρκεια. 

## Παραπομπές


## Εξωτερικοί σύνδεσμοι
* Αποτελέσματα σε Ολυμπιακούς Αγώνες

Κατηγορία:Αυστριακοί Ολυμπιονίκες
Κατηγορία:Αυστριακοί αθλητές της ξιφασκίας
Κατηγορία:Γερμανοί αθλητές
Ναντέρ Νταχάμπι

Ο **Ναντέρ Νταχάμπι** () είναι πολιτικός από την Ιορδανία, που χρημάτισε πρωθυπουργός της αραβικής χώρας από το 2007 έως το 2009.

## Καριέρα
Γεννήθηκε στο Αμάν το 1946 και είναι παντρεμένος με 2 γιους και 1 κόρη.

Διορίστηκε πρωθυπουργός από τον βασιλιά Αμπντάλα στις 25 Νοεμβρίου του 2007 έπειτα από τις βουλευτικές εκλογές εκείνου του μήνα. Σε αυτές τις εκλογές οι ισλαμιστές και η Αντιπολίτευση ηττήθηκαν από τους φιλοκυβερνητικούς υποψηφίους. 

Σπούδασε σε Αεροναυπηγική Σχολή Μηχανικών στην Ελλάδα και στο Ηνωμένο Βασίλειο. Επίσης, έκανε σπουδές στη Διοίκηση Επιχειρήσεων στις ΗΠΑ. Υπηρέτησε ως διοικητής των αεροπορικών δυνάμεων της χώρας και στο νέο υπουργικό συμβούλιο εκτός από πρωθυπουργός, ανέλαβε και υπουργός Άμυνας. Η κυβέρνησή του ήταν η πρώτη στην αραβική χώρα που συμπεριέλαβε 4 γυναίκες.

Ανάμεσα στα άλλα, ήταν πρόεδρος του IATA την περίοδο 1996-1997 και διορίστηκε υπουργός Μεταφορών το 2001.

Τον Δεκέμβριο του 2009 παραιτήθηκε και αντικαταστάτης του διορίστηκε ο Σαμίρ Ριφάι.

## Παραπομπές


Κατηγορία:Πρωθυπουργοί της Ιορδανίας
Ίμπιζα

thumb|right|250px|Δορυφορική εικόνα της Ίμπιζας
thumb|250px|right|Η παλιά πόλη της Ίμπιζας

Η **Ίμπιζα** ( (Ιμπίθα),  (Εϊβίσα), ) είναι το τρίτο σε μέγεθος νησί από τις νήσους Πιτυούσες που ανήκουν στο αρχιπέλαγος και την ομώνυμη αυτοδιοικούμενη περιφέρεια των Βαλεαρίδων Νήσων, στην Ισπανία. Έχει έκταση 572 χλμ² και πληθυσμό 133.702 κατοίκων (2013). 

Το νησί της Εϊβίσα είναι πολύ γνωστό για τα καλοκαιρινά πάρτι του, και χιλιάδες τουρίστες το πλημμυρίζουν για τη βραδινή ζωή του. Ένα από τα πολλά διάσημα κλαμπ, μπαρ και καφέ του νησιού είναι και το Καφέ ντελ Μαρ.

## Ιστορική αναδρομή
Το νησί στην αρχαιότητα ήταν αποικία των Φοινίκων. Συνδέονταν στενά με την Καρχηδόνα. 

### Τοπωνύμιο
Σήμερα το νησί φέρει επίσημα μόνο την καταλανική μορφή του ονόματός του, που είναι **Εϊβίσα** (Eivissa), ενώ χρησιμοποιείται ευρέως και η αντίστοιχη ισπανική, **Ιμπίθα** (Ibiza). Η καρχηδονιακή επιγραφή **που εμφανίζεται σε νομίσματα αποτελεί μάλλον τη λέξη από την οποία προήλθαν οι μετέπειτα μορφές του ονόματος του νησιού. Οι δύο ερμηνείες του καρχηδονιακού ονόματος δείχνουν είτε προς την ερμηνεία του ως «νησιού των πεύκων», αντίστοιχη με την ελληνική ονομασία «Πιτυούσες» είτε προς την ερμηνεία ως «νησιού των ακολούθων του Μπες», ενός τοπικού θεού σημιτικής προέλευσης. Η πρώτη αναφορά σε γραπτό κείμενο βρίσκεται στον Ηρόδοτο (Ἐβυσός) και τον ακολουθούν ο Διονύσιος ο Αλικαρνασσεύς (Βοῦσος), ο Στράβων και ο Πτολεμαίος. Στα λατινικά η καθιερωμένη μορφή ήταν Ebusus που μετατράπηκε από τους Άραβες κατακτητές σε Υebisa*. *Στην τοπική ρομανική διάλεκτο η αραβική ονομασία μεταμορφώθηκε σε Eviça που έδωσε με τη σειρά του τη μετέπειτα καταλανική Eivissa, της οποίας πρώτη αναφορά έχουμε στο *Liber Maiolichinus* του 1115.

## Πηγές
* Ygeiaonline.gr: Ιμπίθα

## Σημειώσεις και παραπομπές


Κατηγορία:Βαλεαρίδες Νήσοι
Τουαρέγκ

Οι **Τουαρέγκ** (*Tuareg*), είναι ένας Βερβερικός νομαδικός λαός της κεντρικής και νότιας Σαχάρας και στο τμήμα του Σαχέλ στη δυτική Αφρική. Η ονομασία "Τουαρέγκ" είναι αραβική και σημαίνει προφανώς "περιπλανόμενος". Στη γλώσσα τους ονομάζονται Ιμουχάγ (Imuhaɣ). Ο πληθυσμός τους φθάνει περίπου το 1.200.000 σε όλη την περιοχή εξάπλωσής τους που περιλαμβάνει τα κράτη ανά σειρά πληθυσμού: Νίγηρας, Μάλι, Μπουρκίνα Φάσο, Αλγερία, Λιβύη.

## Παραδόσεις-Έθιμα
Στους Τουαρέγκ ο κανόνας κάλυψης του προσώπου που επιβάλλει το Ισλάμ αντιστρέφεται, και έτσι οι άντρες είναι εκείνοι που καλύπτουν το πρόσωπό τους, αφήνοντας μόνο την περιοχή των ματιών τους ακάλυπτη, σε αντίθεση με τις γυναίκες που δεν το καλύπτουν. Αυτό εξυπηρετεί, όχι μόνο για λόγους τήρησης των παραδόσεων, αλλά και για την προφύλαξη τους στις μετακινήσεις τους, από τις αμμοθύελλες που θερίζουν τη Σαχάρα, αλλά είναι και μια «θερμομονωτική» λύση ενάντια στην αφόρητη ζέστη και τον καυτό ήλιο της ερήμου, όσο και αν αυτό ξενίζει τους Ευρωπαίους. Ονομάζονται και μπλε άνθρωποι, γιατί με τα χρόνια το δέρμα τους αρχίζει να βάφεται όταν φορούν συχνά τα ενδύματα που είναι βαμμένα με το χαρακτηριστικό *λουλακί* χρώμα. 

## Θρησκεία
Είναι μουσουλμάνοι σουνίτες (χαλαρής μορφής) στο θρήσκευμα, αλλά διατηρούν πολλά προϊσλαμικά ήθη και έθιμα όπως για παράδειγμα τα πολλά φυλαχτά που φορούν, κυρίως οι γυναίκες.

## Γλώσσα
Η κύρια γλώσσα τους είναι η *Ταμασέκ* και η βερβερική αυτή γλώσσα στηρίζεται στη γραφή *Τιφινάγ*, η οποία χρησιμοποιείται ευρέως και από τους υπόλοιπους Βερβέρους στην Αλγερία, στο Μαρόκο και στη Μαυριτανία. Γλωσσολογικά ανήκει στην αφροασιατική οικογένεια όπου ανήκουν και οι υπόλοιπες βερβερικές διάλεκτοι.

thumb|right|300px|Περιοχή εξάπλωσης των Τουαρέγκ

## Δείτε επίσης

Αζαγουάντ

## Βιβλιογραφία
* Edmond Bernus, "Les Touareg," pp.&nbsp;162–171 in *Vallées du Niger*, Paris: Éditions de la Réunion des Musées Nationaux, 1993.
* Andre Bourgeot, *Les Sociétés Touarègues, Nomadisme, Identité, Résistances*, Paris: Karthala, 1995.
* Hélène Claudot-Hawad, ed., "Touaregs, exil et résistance". *Revue du monde musulman et de la Méditerranée*, No. 57, Aix-en-Provence: Edisud, 1990.
* Claudot-Hawad, *Touaregs, Portrait en Fragments*, Aix en Provence: Edisud, 1993.
* Hélène and Hawad Claudot-Hawad, "Touaregs: Voix Solitaires sous l'Horizon Confisque", *Ethnies-Documents* No. 20-21, Hiver, 1996.
* Mano Dayak, *Touareg: La Tragedie*, Paris: Éditions Lattes, 1992.
* Sylvie Ramir, *Les Pistes de l'Oubli: Touaregs au Niger*, Paris: éditions du Felin, 1991.

Κατηγορία:Φυλές της Αφρικής
Κατηγορία:Νίγηρας
Κατηγορία:Μάλι
Κατηγορία:Πληθυσμιακές ομάδες της Αλγερίας
Κατηγορία:Εθνοτικές ομάδες στη Λιβύη
Κατηγορία:Εθνοτικές ομάδες στην Μπουρκίνα Φάσο
Κατηγορία:Έθνη
Κατηγορία:Σαχάρα